cyanic-selkie/wikianc huggingface dataset:
Mary Elizabeth Counselman
Tyyli ja teemat
H. P. Lovecraftin, Robert E. Howardin ja Clark Ashton Smithin kaltaisista kirjailijoista poiketen Counselmanin tarinat eivät ole väkivaltaisia, makaabereja ja lohduttomia, vaan niissä on huumoria, sadunomaisuutta ja surua. Hänen tuotantonsa käsittää kuitenkin myös vakavia ja synkkiä kertomuksia. The Penguin Encyclopedia of Horror and the Supernatural kuvailee Counselmanin tarinoita lyhyiksi, rakenteeltaan huolitteluiksi ja juonivetoisiksi. Niissä on toisilleen vastakohdan muodostavia hahmoja ja eläväistä dialogia. Miljöökuvaus on asiantuntevaa ja yksityiskohtaista, mikä erottaa sen tyypillisen pulp-kauhun rutiininomaisesta eksotiikasta ja kliseisistä kummitustaloista. Heikkoutena hakuteos pitää ajoittaista ylitunteellisuutta, liioiteltua dialogia ja stereotyyppisiä henkilöhahmoja. Counselmanin parhaiksi tarinoiksi hakuteos nostaa lapsen näkökulmasta kerrotut ”Seventh Sisterin” (1939) ja ”Mommyn” (1943), joissa edellä mainitut sudenkuopat vältetään.
Counselmanin tarinoissa on usein jokin yliluonnollinen symboli, jonka kautta hän käsittelee arkielämän ilmiöitä, toiveita ja pelkoja. Esimerkiksi ”The Three Marked Penniesin” nimessä esiintyvät maagiset kolikot antavat omistajilleen erilaisia siunauksia mutta päätyvät ihmisille, jotka niistä vähiten hyötyvät. Counselman itse korosti haluavansa tehdä tarinoita, jotka ”saarnaamisen” sijaan ”neuvovat” lukijoita.
DMA
DMA voi tarkoittaa jotain seuraavista:
Herakleopolis Megale
Herakleopolis Megale ( eli ; ) eli Nen(i)-nesut/Hut-nen-nesu oli kaupunki muinaisessa Egyptissä. Se sijaitsi Keski-Egyptissä eli Heptanomiissa ja kuului Herakleopoliteen nomokseen, jonka pääkaupunki se oli.
Ê
Ê (ê) on latinalaiseen kirjaimistoon kuuluva kirjain, joka koostuu e-kirjaimesta ja sirkumfleksistä. Sitä käytetään ainakin ranskan, portugalin, kymrin, kurdin ja vietnamin kielessä.
Herakleopolis Megale
Maantiede
Kaupunkia ei tule sekoittaa Niilin suiston Herakleopolis Mikraan (Heracleopolis Parva).
pienoiskuva|vasen|upright=0.68|Stele Herakleopoliista. Museo Arqueológico Nacional, [[Madrid.]]
Historia
Herakleopolis oli keskisemmän Egyptin tärkeimpiä kaupunkeja Memfiin ja Heliopoliin ohella. Se toimi jonkun aikaa koko Egyptin pääkaupunkina sen jälkeen, kun Memfis menetti asemansa ja ennen kuin asema siirtyi Theballe eli Diospolis Megalelle. Manethon luetteossa esiintyy kaksi dynastiaa, 9. dynastia ja 10. dynastia, Herakleopoliista hallinneita faaraoita. Kummassakin on 19 nimeä.
Herakleopolislaisista faaraoista tunnetaan nimeltä vain ensimmäinen, tyrannimainen Akhthoes eli Khety I, joka tuli lopulta hulluksi ja kuoli krokotiilin syömänä. Satoja vuosia myöhemminkin kaupungissa palvottiin krokotiilien vihollista, ikhneumon-eläintä (mahdollisesti mangustia), mikä vaikuttaa siltä, että viha krokotiileja kohtaan periytyi kaupungissa.
Kaupunki kukoisti seudun hedelmällisyyden ansiosta. Se otti todennäköisesti merkittävässä määrin osaa seudun rakennushankkeisiin, kuten kanavien ja pengerrysten rakentamiseen. Myöhemmällä roomalaisella kaudella kaupunki kuului Arcadian prefektuuriin.
Iso-Vihtari
Iso-Vihtari on järvi Heinävedellä Etelä-Savossa. Se laskee pohjoisosastaan Kermajärveen ja kuuluu Kermajärven vesistöalueeseen. Järven pinta-ala on 662 hehtaaria.
Iso-Vihtari on yksi Suomen puhdasvetisimpiä järviä. Se on ns. vedenjakaja. Järvessä viihtyvät ainakin siika, muikku, ahven, hauki, made, kuha, järvitaimen ja muutamia särkikaloja. Järven syvin kohta löytyy Piirolanlahdelta, jossa vettä on hieman yli 30 metriä. Järvessä on hyvä haukikanta ja siitä on saatu useita yli 10-kiloisia yksilöitä. Erityisesti Piirolanlahti on suurhaukien kalastajien suosiossa, koska sieltä on saatu järven suurimmat hauet. Rapurutto vei järvestä ravut vuonna 2001.
Claude Rains
Hän aloitti elokuvauransa 1930-luvun alussa. Hänen uransa tunnetuimpia elokuvia ovat mm. Robin Hoodin seikkailut (The Adventures of Robin Hood, 1938), Frank Capran ohjaama ja James Stewartin tähdittämä Mr. Smith lähtee Washingtoniin (Mr. Smith Goes to Washington, 1939), Renkaita vedessä (Kings Row, 1942), Uusien tähtien alla (Now, Voyager, 1942), Casablanca (Casablanca, 1942), Suuren oopperan kummitus (Phantom of the Opera, 1943), Pirunsaaret vangit (Passage to Marseille, 1944), Naisen valta (Mr. Skeffington, 1944), Alfred Hitchcockin ohjaama Notorious – kohtalon avain (Notorious, 1946), Arabian Lawrence (Lawrence of Arabia, 1962) ja Mies Nasaretista (The Greatest Story Ever Told, 1965). Hänen uransa kuuluisin rooli oli Kapteeni Renault'n rooli elokuvassa Casablanca. Hän on saanut urastaan tähden Hollywood Walk of Famelle.
Claude Rainsistä tuli Yhdysvaltain kansalainen vuonna 1939. Yksityiselämässään hän oli naimisissa kuusi kertaa ja hänellä oli yksi lapsi. Hän kuoli 77-vuotiaana.
Oscar Niemeyer
Oscar Ribeiro de Almeida Niemeyer Soares Filho (15. joulukuuta 1907 Rio de Janeiro, Brasilia – 5. joulukuuta 2012) oli brasilialainen arkkitehti. Hän kehitti Le Corbusier’n innoittamana nykyaikaisen brasilialaisen tyylin. Hän on suunnitellut muun muassa Belo Horizonten lähistöllä sijaitsevan Pampulhan vapaa-ajanviettokeskuksen sekä useita julkisia rakennuksia, muun muassa YK:n päärakennuksen New Yorkissa.
Vuonna 1988 Niemeyer sai Pritzker-palkinnon yhdessä yhdysvaltalaisen Gordon Bunshaftin kanssa. Vielä 89 vuoden ikäisenä vuonna 1996 hän suunnitteli maineikkaan Niteróin nykytaiteen museon. Hän jatkoi uraansa aina 2000-luvulle ja avioitui vuonna 2006 60-vuotiaan Vera Lucia Cabreiran kanssa.
Parvio
Parvio on suomalainen sukunimi, joka on muun muassa seuraavilla henkilöillä:
Javaris Crittenton
Pelaajaura
Pelintekijänä pelanneen Crittentonin varasi vuoden 2007 varaustilaisuudessa 19. vuorolla Los Angeles Lakers. Crittenton pelasi NBA:ssa kahden kauden ajan vuosina 2007–2009 edustettuaan Lakersin lisäksi Memphis Grizzliesiä ja Washington Wizardsia, minkä jälkeen hän pelasi lyhyesti vielä Kiinassa vuonna 2010 ja D-liigassa vuonna 2011.
Crittentonin tekemien NBA-pelaajasopimusten arvo oli Sports-Referencen mukaan yli neljä miljoonaa dollaria.
Vankilatuomio
Crittentonin kerrotaan liittyneen Crips-katujengiin NBA-uransa alussa. Elokuussa 2011 hän – oletettavasti aikomuksenaan ampua liikkuvasta autosta toista Cripsin jäsentä – osui 22-vuotiasta neljän lapsen äitiä Julian Jonesia alavartaloon, omien sanojensa mukaan vahingossa. Valtimoverenvuodon saanut Jones kuoli sairaalassa leikkauksessa. Sovittelun jälkeen Crittenton tuomittiin keväällä 2015 taposta 23 vuodeksi vankilaan.
Taisto Miettinen
Taisto Miettinen (s. 20. kesäkuuta 1965) on suomalainen poliitikko ja urheilija. Hän on Kauniaisten historian ensimmäinen perussuomalainen kunnanvaltuutettu (kausi 2013–2016). Miettinen oli ehdolla eduskuntavaaleissa 2015.
Miettinen on koulutukseltaan lakimies ja kauppatieteiden lisensiaatti. Hän on kirjoittanut kirjan Veron minimointi yritysjärjestelyissä.
Muuta
Miettinen on voittanut eukonkannon maailmanmestaruuden vuosina 2009, 2010, 2011, 2012, 2013 2017 ja 2022 (I kolmen peräkkäisen voiton tekijä), Eukonkannossa hänen kannettavanaan on ollut vuosina 2009-2017 Kristina Haapanen sekä vuonna 2022 Katja Kovanen. Miettinen on saavuttanut eniten eukonkannon MM-mitaleja (17 kpl) eukonkannon historiassa, ollen myös maailmanmestaruuden saavuttaessaan vanhin maailmanmestari (57v)
Vuonna 2013 lokakuussa hän voitti parinsa Rita Sairasen kanssa eukonkannon Pohjois-Amerikan mestaruuden Mainessa. Hän voitti saman kilpailun myös vuonna 2012, silloin parina oli Kristiina Haapanen.
Miettinen on voittanut vesijuoksun maailmanmestaruuden 2004, rautakankikävelyn maailmanmestaruuden 2012, suosnorklauksen maailmanmestaruuden 2012, potkukelkkailun maailmestarruuden 2014 ja peltopilkin maailmanmestaruuden 2020 ja 2021. Hän on saavuttanut myös kultamitalit avantouinnin SM-kisoissa 2010 ja 2020, lumikenkäjuoksun SM-kisoissa 2010, 2011, 2012 ja 2014 sekä MM-hopeaa ja useita SM-mestaruuksia pikajuoksussa (ikämiehet).
Miettinen on saavuttanut kaikkiaan 12 MM-mestaruutta, 24 MM-mitalia, 22 SM-mestaruutta, 40 SM-mitalia, 16 ulkomaiden mestaruutta sekä 26 ulkomaiden mestaruusmitalia, useita muita mestaruuksia ja ennätyksiä sekä kaksi maailmanennätysaikaa (vesijuoksu 50m ja eukonkanto 100m). Miettinen on voittanut myös mm. Suomen pelkokerroin -supermieskisan. Craveonline on nimennyt hänet maailman ällistyttävimmäksi tuntemattomaksi mestariksi nro 1 vuonna 2012. Miettinen on ollut Suomen kiinnostavin henkilö -kisan finalisti 2013.
Miettinen on esiintynyt lukuisissa koti- ja ulkomaisissa TV-ohjelmissa sekä ollut vieraana mm. Live with Kelly and Michael -show'ssa.
Heikki J. Koskinen
Heikki J. Koskinen (s. Helsinki) on suomalainen filosofi, joka työskentelee nykyisin Filosofisen valtakunnallisen tutkijakoulun koordinaattorina Tampereella. Hän valmistui filosofian maisteriksi Helsingin yliopistosta 1998 pääaineena teoreettinen filosofia. Hän väitteli filosofian tohtoriksi Helsingin yliopistossa vuonna 2004 W. V. Quinen naturalistisesta filosofiakäsityksestä. Koskista pidetään yleisesti yhtenä parhaista suomalaisista Quine-asiantuntijoista. Koskisen tutkimus on painottunut vahvasti metafysiikan, erityisesti naturalistisen ontologian ongelmakysymyksiin.
Koskisen tärkeimpiin julkaisuihin kuuluvat yhdessä Ilkka Niiniluodon kanssa toimitettu teos Wienin piiri (Gaudeamus, 2002) sekä Acta Philosophica Fennican niteenä 74 julkaistu väitöskirja From a metaphilosophical point of view: A study of W. V. Quine’s naturalism (2004).
Minna van Gerven
Minna Marja-Leena van Gerven (s. 1974) on suomalainen yhteiskuntatieteilijä, joka on toiminut sosiaalipolitiikan professorina Tampereen yliopistossa vuodesta 2022 lähtien. Hän on toiminut aiemmin Amsterdamin yliopiston tutkijatohtorina, Twenten yliopiston sosiologian apulaisprofessorina vuosina 2009–2020 ja Helsingin yliopiston sosiaalipolitiikan professorina vuosina 2020–2021.
Van Gerven valmistui maisteriksi sosiaalipolitiikan oppiaineessa Tampereen yliopistossa vuonna 2001 ja väitteli tohtoriksi sosiologian oppiaineessa Tilburgin yliopistossa vuonna 2008. Hän keskittyy tutkimuksessaan "teknologiseen aikakauteen ja ajankohtaisiin sosiaalipoliittisiin kysymyksiin digitalisoituvassa yhteiskunnassa".
Paini kesäolympialaisissa 1992
Kesäolympialaisten 1992 painissa kilpailtiin kymmenessä sarjassa sekä kreikkalais-roomalaisessa että vapaapainissa. Menestynein joukkue oli kuusi kultamitalia voittanut Itsenäisten valtioiden yhteisön joukkue.
Giovanna Garzoni
thumb|240px|Sylikoira, kiinalainen kulho ja leivonnaisia, 1648. Öljy kankaalle, 27.5 x 39.5 cm, [[Palazzo Pitti.]] Giovanna Garzoni (1600–1670) oli italialainen barokin ajan taidemaalari. Hän oli ensimmäisiä asetelmamaalauksia tehneitä naismaalareita. Garrzoni maalasi temperalla ja akvarellilla pieniä maalauksia luonnontieteiden hengessä. Tunnettujen asetelmien ohella hän maalasi myös muotokuvia, miniatyyrejä ja allegorisia uskonnnollisia aiheita.
Garzoni maalasi kasvitieteellisiä ja eläintieteellisiä kuvia muun muassa Mediceille. Luonnontieteellinen tutkimus oli hoveissa yleinen kiinnostuksen kohde 1600-luvulla. Haluttuja olivat myös muodikkaat maalaukset, joissa luonto pysäytettiin tutkittavaksi, kuten Garzonin asetelmissa. Garzoni saattoi saada opetusta tai vaikutteita toiselta kasvitieteelliseltä maalarilta Jacopo Ligozzilta, mutta hänen uransa alkuvaiheista tai koulutuksesta ei ole varmaa tietoa. Garzoni oli kuitenkin maalarikillan jäsen ja testamenttasi omaisuutensa Rooman taidemaalarikillalle.
Garzoni syntyi taiteellisen perheeseen ja löysi tukijoita monissa Italian kaupungeissa, joissa työskenteli. Roomassa hän tutustui keräilijä Cassiano dal Pozzoon ja vuonna 1603 perustettuun Accademia Nazionale dei Linceihin, jossa arvostettiin empiiristä havainnoivaa tutkimusta. Akatemiassa Garzonia rohkaistiin keskittymään kasvitieteelliseen maalaukseen. Siihen asti Garzonin tuotanto oli vaihdellut kalligrafiasta ja miniatyyreistä muotokuvien ja myyttien kautta vanhojen mestareiden kopioihin. Rooman ja Venetsian ohella Garzoni päätyi Napoliin, jossa palveli espanjalaista Alcalán herttuaa. Vuosina 1632-1637 hän maalasi Torinossa Savoijin herttuan palveluksessa muotokuvia ja miniatyyrejä isäntäväen ohella etiopialaisesta Zaga Christistä.
Spider-Man: Far From Home
Spider-Man: Far From Home on vuonna 2019 ensi-iltansa saanut supersankarielokuva, joka perustuu Marvel Comicsin suosittuun sarjakuvahahmoon Hämähäkkimies. Se on jatko-osa vuoden 2017 elokuvalle Spider-Man: Homecoming sekä Marvel Cinematic Universen (MCU) 23. elokuva ja kolmannen vaiheen viimeinen elokuva. Elokuvan ohjasi Jon Watts ja käsikirjoittivat Chris McKenna ja Erik Sommers. Sen pääosissa ovat Tom Holland, Samuel L. Jackson, Zendaya, Cobie Smulders, Jon Favreau, J. B. Smoove, Jacob Batalon, Martin Starr, Marisa Tomei ja Jake Gyllenhaal. Elokuvassa Peter Parker joutuu kesken Eurooppaan tehdyn luokkaretken liittymään Nick Furyn ja Mysterion pyynnöstä taisteluun Elementaaleja vastaan.
Neuvottelut Spider-Man: Homecomingin jatko-osan toteuttamisesta alkoivat lokakuussa 2016 ja elokuvan ensi-iltapäivämäärä lyötiin lukkoon joulukuussa 2016. Hollandin paluu Peter Parkerin / Hämähäkkimiehen rooliin vahvistettiin heinäkuussa 2017, Wattsin paluu ohjaajaksi joulukuussa 2017 ja Gyllenhaalin valinta Mysterion rooliin kesäkuussa 2018. Holland paljasti elokuvan virallisen nimen juuri ennen kuvausten alkua heinäkuussa 2018. Kuvaukset sijoittuivat Englantiin, Tšekkiin, Venetsiaan ja New Yorkiin ja päättyivät lokakuussa 2018. Elokuvan markkinoinnissa pyrittiin välttämään Avengers: Endgameen liittyviä juonipaljastuksia ennen sen ensi-iltaa huhtikuussa 2019.
Spider-Man: Far From Home sai maailmanensi-iltansa Hollywoodissa 26. kesäkuuta 2019. Elokuvateattereihin se ilmestyi Yhdysvalloissa 2. heinäkuuta 2019 ja Suomessa 3. heinäkuuta 2019. Elokuva on ensimmäinen yli miljardi dollaria maailmanlaajuisesti tuottanut Hämähäkkimies-elokuva sekä tällä hetkellä Sony Picturesin toiseksi eniten tuottanut elokuva. Se sai positiivisen vastaanoton, kriitikoiden kehuessa sitä ”hauskaksi ja tyydyttäväksi jatko-osaksi” ja ylistäessä näyttelijöiden roolisuoritusta, erityisesti Hollandin ja Gyllenhaalin. Kolmas elokuva, Spider-Man: No Way Home, sai ensi-iltansa 17. joulukuuta 2021.
Juoni
Nick Fury ja Maria Hill saapuvat Ixtencoon, Meksikoon, missä hyvin epätavallisen myrskyn kerrottiin tuhonneen kylän. Tuhojen todelliseksi aiheuttajaksi paljastuu Maaelementaaliksi kutsuttu hirviö, jota vastaan saapuu taistelemaan mies nimeltä Quentin Beck. New Yorkissa Midtownin tiedelukio on aloittanut kouluvuoden alusta kaikkien niiden oppilaitten vuoksi, jotka katosivat kuusi vuotta sitten ”pliippauksen” ajaksi ja palasivat kahdeksan kuukautta sitten päivääkään vanhentumattomina. Koulun järjestäessä kahden viikon luokkaretken Eurooppaan, Tony Starkin kuolemaa edelleen sureva Peter Parker toivoo, ettei hänen tarvitsisi matkan aikana toimia Hämähäkkimiehenä ja että voisi kertoa tunteistaan luokkatoverilleen Michelle ”MJ” Jonesille. May-tädin järjestämän hyväntekeväisyystapahtuman aikana Happy Hogan kertoo Furyn aikovan ottaa yhteyttä Peteriin, mutta Peter jättää vastaamatta puheluun.
Matkan ensimmäisellä etapilla, Venetsiassa, Peter ystävineen joutuu Vesielementaalin hyökkäämäksi. Beck, jolle tiedotusvälineet antavat nimen ”Mysterio”, saapuu ja pysäyttää olennon. Fury saapuu Peterin hotellihuoneeseen ja esittelee hänet Beckille. Beck väittää olevansa vaihtoehtoisesta ulottuvuudesta, jossa Elementaalit olivat tappaneet hänen perheensä ja tuhonneet hänen ulottuvuutensa Maan. Fury antaa Peterille Starkin jättämät lasit ja näihin kuuluvan E.D.I.T.H.-tekoälyn, jolla on pääsy kaikkiin Stark-yhtiöiden tietokantoihin sekä yhtiön satelliitilla oleviin drooneihin. Peter kieltäytyy Furyn avunpyynnöstä, mutta Fury ohjaakin luokkaretken seuraavaksi Pariisin sijasta Prahaan, minne Tulielementaalin on ennustettu hyökkäävän. Tulielementaali hyökkää keskelle karnevaalia ja Beck tuhoaa sen Peterin avustuksella. Fury ja Hill kutsuvat kaksikon Berliiniin, missä he aikovat koota uuden supersankariryhmän. Peter ei henkilökohtaisten ongelmiensa vuoksi pidä itseään kelvollisena Starkin ”seuraajaksi” ja luovuttaa E.D.I.T.H.:in hallinnan Beckille. Mutta Peter ei tiennyt Beckin olevan oikeasti entinen Stark-yhtiöiden hologrammiteknologian asiantuntija, joka oli erotettu liiallisen kunnianhimonsa vuoksi. Beck ja William Ginter Riva olivat muiden entisten Stark-yhtiöiden työntekijöiden avulla lavastaneet Elementaalien hyökkäykset hologrammiprojektoridroonien avulla saadakseen Beckin näyttämään Kostajien veroiselta sankarilta ja pyrkineet saamaan E.D.I.T.H.:in käsiinsä tehdäkseen illuusioista tehokkaampia.
MJ paljastaa Peterille epäilleensä tätä jo pitkän aikaa Hämähäkkimieheksi ja löytää hologrammiprojektorin, joka näyttää simulaation Ilmaelementaalista ja saa heidät tajuamaan Beckin olevan huijari. Beck saa tietää Peterin ja MJ:n löytäneen projektorin ja Furyksi naamioituneena huijaa Berliinissä Peterin paljastamaan keille muille oli kertonut siitä. Beck luo lukuisia illuusioita Peterin pään sekoittamiseksi, kunnes Peter lopulta putoaa tajuttomana junaan. Peter herää vankisellissä Hollannista ja murtautuu ulos ennen kuin soittaa Hoganille. Hogan lennättää Peterin Lontooseen, minkä kautta luokkaretkeläiset aikoivat palata New Yorkiin, ja Peter suunnittelee lentokoneessa olevalla Starkin laboratoriolla uuden Hämähäkkimies-puvun. Beck lavastaa Lontooseen neljän Elementaalin yhdistelmän hyökkäyksen ja lähettää E.D.I.T.H.:illä Stark-yhtiöiden droonit tekemään Elementaaliyhdistelmän vahingoista aitoja sekä tappamaan MJ:n ja muut Peterin ystävät estääkseen näitä paljastamasta totuutta. Peter kuitenkin murtaa illuusion ja ottaa E.D.I.T.H.:in takaisin hallintaansa, Beckin saadessa sitä ennen surmansa droonien harhaan ampumista luodeista ja Rivan paetessa droonien tekemien nauhoitusten kera. Peter ja MJ palaavat New Yorkiin ja alkavat seurustella.
Lopputekstien välissä näytetyssä kohtauksessa Peter ja MJ näkevät uutisista kuinka verkkouutissivusto TheDailyBugle.netin uutistenlukija J. Jonah Jameson oli saanut käsiinsä manipuloidun videon, jossa Beck ennen viimeisiä hetkiään syytti Hämähäkkimiestä droonien aiheuttamista tuhoista ja kuolemastaan ennen kuin paljasti maailmalle Peterin olevan Hämähäkkimies. Lopputekstien jälkeen näytetyssä kohtauksessa paljastuu, että skrullit Talos ja Soren olivat viime päivien ajan esiintyneet Peterille Furyna ja Hillinä oikean Furyn pyynnöstä, joka piti muita skrulleja komennossaan avaruusasemalla.
Kehitys
thumb|Näyttelijä Tom Holland ja Jon Watts sitoutuivat jo alussa mukaan jatko-osaan. Kesäkuussa 2016 Sony Picturesin johtaja Thomas Rothman kertoi, että that Sony ja Marvel Studios tulisivat tuottamaan muutkin Spider-Man: Homecomingin jälkeen tulevat Hämähäkkimies-elokuvat. Seuraavan kuukauden aikana Marvel Studiosin puheenjohtaja Kevin Feige sanoi, että mikäli lisää elokuvia tehtäisiin, ne seuraisivat Harry Potter -elokuvasarjan tyyliä, ja että jokaisen elokuvan juoni käsittäisi kokonaisen kouluvuoden. Toinen elokuva keskittyisi Peter Parkerin / Hämähäkkimiehen kolmanteen high school -vuoteen. Neuvottelut toisen elokuvan toteuttamisesta alkoivat lokakuussa 2016, kuten myös siitä kuka olisi elokuvan roisto. Hämähäkkimiehen näyttelijän, Tom Hollandin, sopimukseen kuului kolme Hämähäkkimies-elokuvaa, mukaan lukien Homecoming. Joulukuussa, Homecomingin ensimmäisen trailerin suosion johdosta, Sony asetti jatko-osan ensi-illaksi 5. heinäkuuta 2019. Sonyn vaatimus siitä, että jatko-osa julkaistaisiin vuonna 2019 teki Marvelin suunnitelmista Hämähäkkimiehen hahmoa kohtaan monimutkaisempia, koska hahmo kuoli Avengers: Infinity Warin (2018) lopussa eikä heräisi takaisin henkiin ennen Avengers: Endgamen (2019) tapahtumia.
Kesäkuussa 2017 paljastettiin, että Sony käyttäisi elokuvassa toista Marvel Studiosille kuuluvaa hahmoa, kuten Homecomingissa oli käytetty Rautamiestä. Feige totesi, että Marvel ja Sony olivat ”juuri alkamassa kiinteyttää suunnitelmiamme” elokuvaa varten ja tunsi, että Hämähäkkimiehen esiintymiset Avengers: Infinity Warissa ja Avengers: Endgamessa ”lähettäisivät hänet siinä vaiheessa uuteen elokuvauniversumiin”, samalla tavalla kuin Captain America: Civil War ”ilmoitti kaiken Homecomingissa. Marvel ja Sony pyrkivät kumpikin siihen, että Homecomingin ohjaaja Jon Watts palaisi myös jatko-osan ohjaajaksi, Feige sanoessa, että ”se oli selvä tarkoitus”, ja Pascalin lisätessä, että ”olisi hullua, [ettei]” Watts palaisi. Watts mitse kertoi olleensa sitoutuneena kahden elokuvan ohjaajaksi. Feige mainitsi, että elokuvalle olisi Homecomingin tavoin lisänimi, mutta siihen ei kuuluisi numeroa ”2”. Hän lisäsi myös, että kuvausten odotettiin alkavan huhti-toukokuussa 2018. Pascal huomautti, että elokuvan tapahtumat alkaisivat heti Avengers: Endgamen tapahtumien jälkeen. Feige sanoi, että Homecomingin tavoin elokuvalla olisi roisto, jota ei ole aiemmin nähty elokuvissa. Heinäkuussa 2017 Watts osallistui neuvotteluihin jatko-osan ohjaamisesta ja Marisa Tomei ilmaisi halunsa palata May-tädin rooliin.
Pascal sanoi elokuvan tapahtumien alkavan ”muutama minuutti” Avengers: Endgamen lopun jälkeen. Tarkkaa ajankulkua näiden välillä ei ole määritelty, Watts uskoi sen olevan ”melkein heti” Endgamen jälkeen. Watts tunsi sen olevan Far From Homen tuotantotiimille ”hauska ja luova haaste”, mikä antaisi heidän vastata moneen Endgamen tapahtumien jättämään kysymykseen. Watts lisäsi, että he halusivat tehdä elokuvan, joka sijoittuisi samaan maailmaan ja käsittelisi näitä tarinoita, mutta olisi samalla hauska Hämähäkkimies-elokuva”. Esimerkiksi Ned Leeds, Michelle ”MJ” Jones ja Flash Thompson muuttuivat kaikki tomuksi Peterin mukana Infinity Warin tapahtumien myötä ja heidän palauduttua ennalleen Endgamen tapahtumien myötä, useimmat heidän luokkatoverinsa ovat nyt viisi vuotta vanhempia. Watts vertasi tätä elokuvaan Avaruuden sankari (1986), kutsuen tilannetta ”hyvin oudoksi... mutta... myös joksikin, missä voi olla paljon hauskaa”.
Esituotanto
Elokuva oli melkein valmis esituotantoon elokuun 2017 lopussa, Chris McKennan ja Erik Sommersin, kahden Homecomingin käsikirjoittajista, ollessa viimeisissä neuvotteluissa jatko-osan käsikirjoittamisesta. Lokakuussa 2017 Jacob Batalon vahvisti palaavansa Ned Leedsin rooliin. Joulukuussa 2017 Feige vahvisti Wattsin palaavan ohjaajaksi. Helmikuussa 2018 Zendayan vahvistettiin palaavan Michelle ”MJ” Jonesin rooliin. Huhtikuun lopulla Feige ilmoitti, että kuvaukset alkaisivat heinäkuun 2018 alussa, että elokuva kuvattaisiin Lontoossa. Feige kertoi syyksi, että suuri osa elokuvasta sijoittuisi New Yorkin ulkopuolelle ja eri puolille maailmaa. Kuukauden kuluttua Jake Gyllenhaal osallistui neuvotteluihin Mysterion roolista ja Tomein ja Michael Keatonin ollessa vahvistettuina edellisestä elokuvasta tuttuihin rooleihinsa palaamisesta. Lisäksi McKenna ja Sommers vahvistettiin elokuvan käsikirjoittajiksi. Watts kuitenkin myöhemmin sanoi, etteivät Keaton ja Laura Harrier esiinny elokuvassa. Kesäkuun 2018 lopussa Holland paljasti elokuvan virallisen nimen olevan Spider-Man: Far From Home. Feige selitti, että koska tieto virallisesta nimestä voisi vuotaa jo ennen kuvausten alkua, he päättivät paljastaa sen itse, verraten elokuvan nimeä Spider-Man: Homecomingiin siten, että molemmilla olisi monia ”vaihtoehtoisia merkityksiä”, jatkaen ’Home’-teeman käyttöä.” Feige selitti myös elokuvan sijoittuvan kesään, jonka Parker ystävineen viettää Euroopassa.
Kuvaukset
thumb|250px|Elokuvan kuvauspaikka [[Venetsiassa.]] Kuvaukset alkoivat Hertfordshiressa, Englannissa, 2. heinäkuuta 2018, ja sijoittuivat myös eri puolille Lontoota, mukaan lukien Itä-Lontooseen. Pian kuvausten alun jälkeen kuvauspaikalta otetut kuvat paljastivat Hemky Maderan palaavan näyttelemään herra Delmaria, Queensissä toimivan bodegan omistajaa, mutta kohtaukset poistettiin varsinaisesta elokuvasta ja siirrettiin lyhytelokuvaan ”Peter's To-Do List”. Lisäksi Tony Revolorin paljastettiin palaavan Flash Thompsonin roolin ja J. B. Smoove, Numan Acar sekä Oli Hill liittyivät näyttelijäkaartiin, mutta Hill ei lopulta esiintynyt elokuvassa. Elokuun alussa Samuel L. Jacksonin ja Cobie Smuldersin vahvistettiin palaavan edellisistä MCU-elokuvista tuttuihin rooleihinsa Nick Furyna ja Maria Hillinä. Saman kuukauden aikana Remy Hii liittyi näyttelijäkaartiin. Syyskuun aikana elokuvaa kuvattiin myös Prahassa ja Liberecissä, Tšekissä, ja kuun lopussa kuvaukset siirtyivät Venetsiaan. Lisäksi paljastettiin, että Jon Favreau palaa näyttelemään Happy Hogania ja Angourie Rice Betty Brantia. Lokakuun alussa elokuvaa kuvattiin New Yorkissa. Kuvaukset päättyivät 16. lokakuuta 2018.
Jälkituotanto
Lokakuun 2018 alussa Sony Pictures teki uuden lukuisia elokuvia koskevan sopimuksen Imax Corporationin niiden julkaisemiseksi Imax-formaatissa, mukaan lukien Far From Homen. Joulukuussa 2018 Sony paljasti Brasilian CCXP-tapahtumassa, että Elementaalit esiintyvät elokuvassa. Elokuvan versiot Elementtaaleista perustuvat joihinkin Hämähäkkimiehen vähemmän tunnettuihin vihollisiin, Maaelementaalin perustuessa Hiekkamieheen, Vesielementaalin perustuessa Hydromieheen, Tulielementaalin perustuessa Sulaneeseen Mieheen ja Ilmaelementaalin perustuessa Sykloniin. Seuraavan kuukauden aikana Martin Starrin vahvistettiin palaavaan opettaja Roger Harringtonin rooliin. Lisäksi mainostaessaan Avengers: Endgamea Shanghaissa, Feige sanoi Far From Homen olevan MCU:n kolmannen vaiheen viimeinen elokuva. Aiemmin oli uskottu, että Endgame olisi kolmannen vaiheen viimeinen ja Far From Home neljännen vaiheen ensimmäinen elokuva. Jälkituotanto päättyi kesäkuussa 2019.
Framestore, Industrial Light & Magic, Image Engine, Sony Pictures Imageworks, Luma Pictures, Rising Sun Pictures, Scanline VFX, Territory Studio ja Method Studios vastasivat elokuvan erikoistehosteita.
Musiikki
Lokakuussa 2018 paljastettiin, että Michael Giacchino, joka sävelsi Spider-Man: Homecomingin, palaa säveltäjäksi Far From Homeen. Elokuvan alussa soi Whitney Houstonin ”I Will Always Love You” Marvel Studiosin avauslogon taustalla. Sony Classical julkaisi elokuvan soundtrackin 28. kesäkuuta 2019.
Julkaisu
Spider-Man: Far From Home sai ensiesityksensä Hollywoodissa 26. kesäkuuta 2019. Teatteriensi-iltansa elokuva sai Yhdysvalloissa 2. heinäkuuta 2019 ja Suomessa 3. heinäkuuta 2019. Elokuvan alkuperäinen suunniteltu ensi-ilta oli 5. heinäkuuta 2019.
Jatko-osa
Syyskuussa 2019 Marvel Studios ja Sony Pictures ilmoittivat aikovansa tuottaa kolmannen elokuvan, päädyttyään aiemmin umpikujaan edellisen sopimuksensa kanssa. Watts palasi ohjaajaksi, McKennan ja Sommersin palatessa käsikirjoittajiksi. Holland, Zendaya, Favreau, Tomei, Batalon, ja Revolori palaavat rooleihinsa, Benedict Cumberbatchin ja Benedict Wongin palatessa edellisistä MCU-elokuvista tuttuihin rooleihinsa Tohtori Outona ja Wongina. Tobey Maguire ja Andrew Garfield, Hämähäkkimiehen edelliset näyttelijät Sam Raimin Hämähäkkimies-elokuvatrilogiasta ja Marc Webbin The Amazing Spider-Man -elokuvista, palasivat rooleihinsa, kuten myös Willem Dafoe, Alfred Molina ja Thomas Haden Church, jotka näyttelivät Norman Osbornia / Vihreää Menninkäistä, Otto Octaviusta / Tohtori Mustekalaa ja Flint Markoa / Hiekkamiestä Raimin elokuvissa, sekä Rhys Ifans ja Jamie Foxx, jotka näyttelivät Curt Connorsia / Liskoa ja Max Dillonia / Elektroa The Amazing Spider-Man -elokuvissa. Elokuva sai ensi-iltansa Suomessa 15. joulukuuta 2021 ja Yhdysvalloissa 17. joulukuuta 2021.
Elinajanodote
pienoiskuva|300px|Elinajanodote maittain vuonna 2022: Elinajanodote on tilastollinen suure, joka kuvaa tietyn väestön keskimääräistä kuolinikää. Yleensä elinajanodotteella tarkoitetaan ns. periodielinajanodotetta, joka lasketaan tietylle menneelle ajankohdalle. Vastoin yleistä väärinkäsitystä, ensisijainen tarkoitus ei ole ennustaa tulevaisuutta (vrt. elinajan ennuste). On myös tärkeää huomata, että elinajanodote on epäsymmetrisen jakauman [[Aritmeettinen keskiarvo|keskiarvo, eikä siis vastaa yleisintä tai todennäköisintä kuolinikää.
Elinajanodote on noussut globaalisti 1900-luvulla lääketieteellisen vallankumouksen seurauksena. Erilaiset lääketieteelliset kehitykset selittävät pääosin elinajanodotteen kohoamisen nykytasolle, mutta myös esimerkiksi ravinnon saatavuuden parantumisella ja sen laadun eli ravitsemuksen parantumisella on ollut vaikutusta siihen. Ensin elinajanodote nousi teollistuneissa maissa, mutta myös maailman keskimääräinen elinajanodote on noussut. Julkisella vallalla on ollut ja on merkittävä vaikutus elinajanodotteen korkeaan tasoon rokotusohjelmien ja julkisen terveydenhuollon kautta.
Elinajanodote lasketaan usein ikäryhmittäin ja sitä vertaillaan eri populaatioiden välillä. Yleisimmin vertaillaan naisten ja miesten elinajanodotteita maiden välillä. Ellei erikseen mainita, mitä ikäryhmää tarkastellaan, tarkoitetaan elinajanodotetta syntymästä. Koska elinajanodotteessa oletetaan kuolleisuuden pysyvän ennallaan ikäryhmittäin, on vastasyntyneen elinajanodote pienempi kuin täysi-ikäisen. Kehittyneissä maissa kuolleisuus on matalaa, mikä johtaa tällaisten maiden korkeaan elinajanodotteeseen. Kehitysmaissa elinajanodote on tavallisesti matalampi korkean lapsikuolleisuuden vuoksi, mutta kehitysmaissa elinajanodotetta laskevat myös erilaiset kehittyneistä maista hävitetyt tartuntataudit ja muut taudit, jotka selittävät myös korkeaa lapsikuolleisuutta. Elinajanodote on kehitysmaissa matala koko populaation tasolla, mutta polarisoituneissa yhteiskunnissa vauraalla yläluokalla elinajanodote voi olla muuta väestöä korkeampi esimerkiksi paremman terveydenhuollon saatavuuden ja vähemmän fyysisesti rasittavan työn vuoksi.
Vastasyntyneiden elinajanodote oli vuonna 2009 korkein Japanissa, jossa keskimääräinen elinajanodote oli samana vuonna syntyneille tytöille 85,7 ja pojille 78,8 vuotta (keskimäärin 82,1 vuotta). Matala elinajanodote selittyy tyypillisesti korkealla lapsikuolleisuudella, ja syntymästä selvinneiden elinikä-ennuste on paljon normaalimpi kuin koko väestölle ilmoitettu. Lisäksi erityisesti eteläisen Afrikan maat kärsivät AIDS-epidemiasta. Alhaisimmat elinajanodotteet vuonna 2009 olivat 31,9 vuotta Swazimaassa ja 38,2 vuotta Angolassa. Kehittyneissä maissa elinajanodotetta laskevat elintasosairaudet.
Elinaikaan vaikuttavia tekijöitä
Maiden välillä vertailtaessa merkittävin selittävä tekijä on lapsikuolleisuus. Kehitysmaissa edelleen iso osa lapsista kuolee muutaman vuoden ikään mennessä, mikä laskee voimakkaasti keskiarvoa. Myös sukupuoli ja elintaso ovat tärkeimpiä selittäviä tekijöitä: köyhät elävät vuosia tai vuosikymmeniä (paikasta riippuen) vähemmän kuin varakkaammat. Tähän seikkaan liittyy muun muassa koulutus, asuinolot, elintavat ja työn vaarallisuus. Esimerkiksi Yhdysvalloissa suurituloisin viidennes elää keskimäärin 89-vuotiaaksi kun pienituloisin viidennes kuolee jo 78 vuoden iässä. Moni köyhä kehitysmaan nainen kuolee esimerkiksi synnytykseen tai abortin jälkiseurauksiin.
Puolison ikä korreloi merkittävästi elinajanodotteen kanssa vuonna 2010 julkaistun tanskalaistutkimuksen mukaan. Jos puoliso on kahdeksan vuotta vanhempi, ihmisen elinikä jää keskimäärin 20 prosenttia lyhyemmäksi kuin niillä, jotka ovat naineet ikätoverinsa. Tämä saattaa selittyä sillä, että nuoremmalla puolisolla on silloin suurempi todennäköisyys joutua toimimaan kauan omaishoitajan roolissa. Huomattavasti nuorempi puoliso lisää miesten odotettavissa olevaa elinaikaa, mutta päin vastoin lyhentää sitä naisilla.
Alkoholin, tupakan ja muiden päihteiden käyttö on elinikää lyhentävä tekijä.
Elinajanodotteen kehitys
pienoiskuva|oikea|Elinajanodote maailmassa vuosina 1800, 1950 ja 2015. Suomalaisten elinajanodote on pidentynyt 10 vuotta 1970-luvulta ja 20 vuotta sotien jälkeen. Nämä lisävuodet ovat yleensä terveitä ja toimintakykyisiä. Pienituloisimman viidenneksen elinajanodote ei ole kuitenkaan kasvanut 1990-luvun alun jälkeen (2012 tieto). Suomalaisilla on lisäksi vähemmän terveitä elinvuosia kuin EU:ssa keskimäärin (2012 tieto).
Suomalaisten keskimääräinen elinajanodote oli 81,7 vuotta vuonna 2018 ollen korkeampi kuin Belgiassa, Itävallassa, Saksassa, Isossa-Britanniassa ja Tanskassa. Suomalaisnaiset ovat 30 vuoden aikana kirineet elinajanodotteessa samalle tasolle Ruotsin ja Norjan kanssa. Vuonna 2019 kaikissa kolmessa maassa naisten elinajanodote oli reilut 84 vuotta. Miesten elinajanodote 79,2 vuotta oli 2019 noin kaksi vuotta lyhyempi kuin Ruotsissa ja Norjassa ja toisaalta sama kuin Tanskassa. Suomessa elinaika on pidentynyt neljännesvuoden joka vuosi. Lisävuodet ovat terveitä elinvuosia.
Sukupuolten välinen elinikäero kaventui Suomessa vuosina 1979–2019 8,6 vuodesta 5,3 vuoteen. Tulotaso vaikuttaa nykyisin sukupuolta enemmän odotettavissa olevaan elinikään. Ylimpään tulokymmenykseen kuuluvat miehet elävät keskimäärin yli kymmenen vuotta pidempään kuin alimpaan kymmenykseen kuuluvat. Naisilla ero on noin kuusi vuotta.
Yhdysvaltojen elinajanonodote kääntyi laskuun vuosina 2014–2018. Syynä on se, että vähemmän koulutetun työikäisen väestön kuolleisuus on lisääntynyt.
Jarl Fagerström
Fagerström kilpaili Helsingin kesäolympialaisissa 1952 miesten 10 000 metrin kanadalaisyksiköissä, missä hän sijoittui kuudenneksi. Olympialaisten katsastuskilpailussa hän oli tehnyt 1 000 metrillä Olavi Ojanperän kanssa saman ajan, joka oli myös uusi Suomen ennätys.
Vuonna 1951 Fagerström teki parinaan Björn Schönberg uuden kanadalaiskaksikkojen 1 000 metrin Suomen ennätyksen. Vuonna 1953 Fagerström teki sekä 1 000 että 10 000 metrillä uuden SE:n. Vuonna 1954 hän voitti kummankin matkan Suomen mestaruuden ja MM-karsintakilpailun ennen Ojanperää.
Metodismi (tietoteoria)
Metodismi viittaa tietoteoriassa lähestymistapaan, joka kiinnittää huomion siihen, miten jokin tiedetään, sen sijasta mitä tiedetään. Metodisti kysyy siis ”kuinka tiedämme?” ennen kuin ”mitä tiedämme?”.
Skandaalihäät (vuoden 1956 elokuva)
Skandaalihäät on vuonna 1956 ilmestynyt Metro-Goldwyn-Mayerin tuottama elokuvamusikaali ja komediaelokuva. Siinä esiintyi lukuisia aikansa elokuvatähtiä kuten Bing Crosby, Grace Kelly, Frank Sinatra ja Celeste Holm. Louis Armstrong lauloi jazzyhtyeensä kanssa elokuvan tunnusmelodian. Elokuva ja musikaali perustuu vuonna 1940 ilmestyneeseen elokuvaklassikkoon Skandaalihäät (The Philadelphia Story). Elokuva jäi lopulta Grace Kellyn viimeiseksi elokuvaksi ennen hänen siirtymistään Monacoon. Elokuvaa pidetään yhtenä Kellyn parhaista elokuvista.
Metodismi (tietoteoria)
Koska metodismin lähestymistapa ”kuinka tiedämme?” ei oleta sitä, että tietäisimme mitään, se on yhteensopiva skeptisismin kanssa. Sosan mukaan esimerkiksi David Hume oli tietoteoreettinen metodisti.
Skandaalihäät (vuoden 1956 elokuva)
Skandaalihäihin perustuva musikaali High Society sai ensi-iltansa Broadwaylla vuonna 1998.
Metodismi (tietoteoria)
Dialektiseen materialismiin liittyviä filosofisia suuntauksia ovat muun muassa strukturalismi, fenomenalismi ja hermeneutiikka. Metodismissa on tieteen tarkoitusperieen ja tavoitteiden suhteen kaksi vastakkaista suhtautumistapaa. Behavioralismi on ajattelutapa, jonka mukaan tärkeintä ei ole itse tieto, vaan tieteelliset toimintamenetelmät. Tieteen ongelmat nähdään tutkimuskäytännöllisinä ongelmina päätöksenteossa. Tämän näkemyksen mukaan tieteilijän on oltava aina joko pääöksentekijä tai hänen neuvonantajansa. Kognitivismi päin vastoin pitää tärkeänä tieteen tavoitteena tutkimuksesta saatua tietoa. Tieteilijää ei nähdä niinkään päätöksentekijänä tai neuvonantajana, vaan pikemminkin tietoa etsivänä henkilönä. Tieteen tarkoitukseksi nähdään olettamien etsiminen, jotta voidaan etsiä tietoa osaksi tieteen maailmankuvaa.
Skandaalihäät (vuoden 1956 elokuva)
Arvioita
Video-oppaassa vuodelta 1994 Bello Romano sanoo ettei elokuva upeista Cole Porterin lauluista huolimatta yllä vuoden 1940 edeltäjänsä tasolle ja antaa sille kolme tähteä viidestä, mikä vastaa sanallista arviota ”hyvä”.
Camila Vallejo
Camila Vallejo (s. 1988) on chileläinen poliitikko, joka on noussut maansa hallitukseen tultuaan politiikkaan kommunistinuorten ja opiskelijaliikkeen kautta.
Vallejosta tuli tunnettu 2010-luvun alussa, kun hän johti opiskelijoiden vaatimuksista alkanutta Chilen poliittisen eliitin vastaista kansanliikettä. Protestien alkuperäisenä kohteena oli maan korkeakoulujärjestelmän maksullisuus. Opiskelijat järjestivät kymmeniä mielenosoituksia Santiago de Chilessa ja muissa suurkaupungeissa. Parhaimmillaan niihin osallistui jopa 200 000 osallistujaa. Vallejo oli tuohon aikaan maantieteen opiskelija, Chilen johtavan opiskelijajärjestön johtaja ja kommunistisen puolueen nuorisojärjestön jäsen. Häntä kutsuttiin Latinalaisen Amerikan uudeksi kansansankariksi.
Vallejo valittiin kansanedustajaksi vuonna 2013 kotikuntansa La Floridan vaalipiiristä kommunistisen puolueen ehdokkaana. Hän ajoi kongressissa opiskelijoden, naisten ja työväestön asioita. Hän ei asettunut ehdolle enää 2021, vaan alkoi tukea Gabriel Boricin presidenttikampanjaa. Tammikuussa 2022 hänet nimitettiin hallituksen pääsihteerin virkaan.
Apóstoloi (Iraklion)
Apóstoloi (transl. myös Apóstoli) on Kreikan kylä, joka sijaitsee Kreetan saarella. Se kuuluu hallinnollisesti Minóa Pediádan kuntaan, Iraklionin alueyksikköön ja Kreetan alueeseen. Kylän väkiluku on 322 (vuonna 2011).
pienoiskuva|vasen|Apóstoloin kylää. Apóstoloin kylä, suomeksi ”Apostolit”, sijaitsee noin 28 kilometriä kaakkoon Iraklionista. Se muodostaa oman kyläyhdyskuntansa (Τοπική Κοινότητα Αποστόλων, Topikí Koinótita Apostólon). Kylä jakautuu kahteen osaan, jotka ovat yläkylä (Páno Chorió, Πάνω Χωριό) eli Kamári (Καμάρι) ja alakylä (Káto Chorió, Κάτω Χωριό) eli Ágioi Apóstoloi (Άγιοι Αποστόλοι).
Kylän kirkkoihin lukeutuvat kaksilaivainen Neitsyt Marian (Panagía) ja Arkkienkeli Mikaelin (Michaíl Archángelos) kirkko yläkylässä ja bysanttilaisaikainen Pyhän Georgioksen (Ágios Geórgios) kirkko alakylässä.
Aiemmin kylä kuului Kastéllin kuntaan ja vuodesta 2011 lähtien Minóa Pediádan kunnan Kastéllin kunnallisyksikköön.
Avgenikí
Avgenikí on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 533 (vuonna 2011).
Avgenikín kylä sijaitsee noin 21 kilometriä lounaaseen Iraklionista. Se on rakennettu noin 310 metrin korkeuteen merenpinnasta laskettuna. Kylä mainitaan ensimmäisen kerran venetsialaisvallan aikaisissa lähteissä vuonna 1391 nimellä Evgenikí (Ευγενική). Nykyinen nimimuoto tunnetaan vuodesta 1834. Avgenikí muodostaa myös laajemman kyläyhdyskunnan (Τοπική Κοινότητα Αυγενικής, Topikí Koinótita Avgenikís), johon kuuluu varsinaisen Avgenikín kylän lisäksi Vlachianán kylä. Koko yhdyskunnan väkiluku on 539.
Aiemmin kylä kuului Palianín kuntaan ja vuodesta 2011 lähtien Iraklionin kunnan Palianín kunnallisyksikköön.
Vain elämää (5. tuotantokausi)
Vain elämää -sarjan viides tuotantokausi esitettiin Nelosella 16. syyskuuta 2016 alkaen. Viidennen tuotantokauden artistit olivat Chisu, Mikael Gabriel, Hector, Mikko Kuustonen, Anna Puu, Suvi Teräsniska ja Lauri Tähkä.
Aiemmista kausista poiketen viidennen kauden päätteeksi esitettiin jakso, jossa oli mukana kaikki kaudella esitetyt kappaleet, duettopäivän esityksiä lukuun ottamatta.
Segmentointi
Segmentointi on yrityksen asiakaskunnan jakamista erilaisiin osiin (segmentteihin), jotta markkinointia voidaan tehdä kullekin ryhmälle sille parhaiten soveltuvalla tavalla. Segmentointi voi tarkoittaa myös joidenkin ryhmien jättämistä tietoisesti markkinointitoimien ulkopuolelle ja keskittymistä vain yrityksen strategiaan parhaiten soveltuviin ja kannattavimpiin asiakassegmentteihin.
Segmentoinnin tuloksena voi olla yrityksen eri asiakasryhmille erilaisia tuotteita, erilaisia ostopaikkoja ja -tapoja, erilaista markkinointiviestintää tai erilaista hinnoittelua.
Pieni Ahvenlampi (Joutsa)
Maantietoa
Lammen pinta-ala on 1,1 hehtaaria, se on 150 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 400 metriä.
Segmentointi
Segmentoinnin lähtökohtana on se, että eri markkinoilla ja asiakasryhmillä on erilaiset perusteet tekemilleen ostopäätöksille. Siksi kaikille asiakasryhmille ei kannata markkinoida samalla tavalla, vaan eriyttämällä eli differoimalla ja kohdistamalla markkinoinnista saadaan taloudellisempaa ja tehokkaampaa.
Pieni Ahvenlampi (Joutsa)
Leivonmäen kansallispuisto
Lammen rannat ja sen kautta laskevan puron rannat kuuluvat Metsähallituksen hallinnoimaan Leivonmäen kansallispuistoon. Sen kautta ei johda viitoitettuja patikkareittejä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Haapajoen valuma-alueeseen (14.237) se kuuluu. Sen läpi virtaa Syysjärvestä alkava metsäpuro, joka laskee kansallispuiston ulkopuolella Isoon Ahvenlampeen|Isoo Ahvenlampeen]]. Lammen vedenpinnan korkeus on 127,9 metriä mpy.
Segmentointi
Segmentointiperusteet
Segmentointiperusteet ovat jaettavissa koviin ja pehmeisiin. Kovia segmentointiperusteita ovat mm. ikä, sukupuoli ja asuinpaikka. Pehmeät segmentointiperusteet ovat sellaiset jotka eivät ole yhtä kiinteitä ja muuttumattomia kuin kovat, vaan valinnaisempia ja häilyväisempiä; helpommin muutettavissa, kuten elämäntyyli, harrastukset, mieltymykset.
Eri segmenteille markkinoidaan eri tuotteita tai saman tuotteen eri versioita käyttäen markkinointikeinoja, jotka riippuvat kohderyhmästä, segmentistä. Segmentointia käytetään usein yrityksen toiminnan alkuvaiheessa tai jo markkinoilla olevan tuotteen myynnin edistämiseksi.
Soimalampi (Joutsa)
Soimalampi on Keski-Suomessa Joutsassa Humalapohjan lähellä sijaitseva lampi.
Leivonmäen kansallispuisto
Järven Lammen rannat ja vesialue kuuluu Metsähallituksen hallinnoimaan Leivonmäen kansallispuistoon. Sen ohi kulkee patikkareitti ja rannassa sijaitsee laavu.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Haapajoen valuma-alueeseen (14.237) se kuuluu. Lammen vedenpinnan korkeus on 136,2 metriä mpy. Sen laskuoja on kaivettu oja, joka päättyy läheiselle suolle.
Aulangon näkötorni
Aulangon näkötorni on Hämeenlinnan Aulangonvuoren huipulla sijaitseva näkötorni, joka on valmistunut vuonna 1907. Sen on suunnitellut arkkitehti Waldemar Aspelin. Nykyään tornissa vierailee vuosittain lähes satatuhatta kävijää. Vuoden 2015 aikana se oli yleisölle avoinna 7. toukokuuta – 30. syyskuuta päivittäin kello 8–19.
Historia
Ensimmäinen puinen näköalapaviljonki Aulangon huipulle rakennettiin jo 1800-luvun lopussa, jolloin alue oli suosittu retkikohde. Näkötornin rakennuttajana toimi Aulangolla sijainneen Karlbergin kartanon omistaja eversti Hugo Standertskjöld. Aulangonvuoren laki on 150 metriä merenpinnan ja 70 metriä viereisen Aulangonjärven pinnan yläpuolella. 33 metriä korkeasta tornista avautuu näkymä Vanajaveden laaksoon, joka on yksi Suomen kansallismaisemista.
Näkötornin juurella on kahvilarakennus sekä vuonna 1934 valmistunut näköalatasanne, josta on näkymä Aulangonjärvelle päin. Näköalatasanteen alapuolella on Lennart Segerstrålen samana vuonna maalaama metsästysaiheinen fresko. Lisäksi sen vierestä lähtevät kiviportaat Aulangonvuoren jyrkänteelle, jossa sijaitsevassa luolassa on kuvanveistäjä Robert Stigellin karhuperheveistos vuodelta 1905.
Syysjärvi (Joutsa)
Syysjärvi on Keski-Suomessa Joutsassa Humalapohjan kylän lähellä sijaitseva järvi.
Maantietoa
Järven pinta-ala on 38 hehtaaria, se on 1,4 kilometriä pitkä ja 500 metriä leveä. Se sijaitsee Rutajärven luoteispuolella Kokomäen vieressä. Järvellä on neljä autiota saarta. Sen rantaviivan pituus on 4,1 kilometriä ja sen rannat ovat metsämaata. Järven pohjoispuolella rannat ovat soistuneita ja siellä sijaitsee Syyssuon avosuo. Kaakkoisrannassa on yksi vapaa-ajan asunto. Järvelle pääsee kansallispuiston metsäautoteitä pitkin.
Leivonmäen kansallispuisto
Järven rannat kuuluvat Metsähallituksen hallinnoimaan Leivonmäen kansallispuistoon. Järven lähellä on lähinnä viitoitettuja pyöräilyreittejä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Haapajoen valuma-alueeseen (14.237) se kuuluu. Länsirannan lahdesta alkaa Pienen Ahvenlammen kautta virtaava metsäpuro, joka jatkaa kansallispuiston ulkopuolella sijaitsevaan Isoon Ahvenlampeen. Järven vedenpinnan korkeus on 132,5 metriä mpy.
Lehman on niin kaunis
Lehman on niin kaunis (myös Kaunis Lehman,, Cretinetti troppo bello, Cretinetti e le donne ja muita nimityksiä) on vuonna 1909 valmistunut italialainen komediaelokuva. Lyhyen farssin päähenkilöä Cretinettiä (Suomessa Lehman) esittää ranskalainen André Deed.
Juoni
Lehman saa kutsun ystävänsä häihin ja pukeutuu parhaimpiinsa. Ulkona kaikki naiset ihastuvat Lehmaniin ja lähtevät jahtaamaan häntä. Hääjuhlassa Lehman hurmaa morsiamen ja joutuu pakenemaan paikalta. Lopulta naiset saavat Lehmanin kiinni ja repivät hänet palasiksi. Naisten lähdettyä pois Lehmanin ruuminosat kiinnittyvät jälleen paikoilleen.
Tuotanto ja teemat
Torinolaisen Itala Filmin tuottama Lehman on niin kaunis on hyvä esimerkki André Deedin Cretinetti-hahmon toiminnallisista farsseista. Sen komiikka perustuu porvarillisen yhteiskunnan sääntöjen, tapojen ja rituaalien järkkymiseen. Perinteiset sukupuoliroolit käännetään nurinniskoin, ja naisista tulee miesten pelkäämiä saalistajia. Ranskalaisista esikuvista lainattu törmäilevä ja koko ajan kiihtyvä takaa-ajo on tyypillinen piirre varhaisissa italialaisissa komedioissa. Päähenkilön narsismi johtaa täystuhoon, mutta lopussa kaikki palautuu entiselleen.
Elokuvaa on pidetty esimerkkinä varhaisen mykkäelokuvan porvarillisen sovinnaisuuden vastaisesta avantgardismista. Trikkikuvaukseen perustuva jäsenten irtoaminen ja uudelleen kiinnittyminen oli nähty jo aiemmin Georges Mélièsin elokuvissa, joissa myös Deed esiintyi (esim. Dislocation mystérieuse, 1901). Takaa-ajokohtauksen on arveltu vaikuttaneen Buster Keatonin Seitsemän mahdollisuutta (Seven Chances, 1925) -elokuvaan.
Lehman on niin kaunis oli yksi Deedin suosituimmista italialaiskomedioista. Sitä esitettiin Suomessa loppuvuodesta 1909.
Restaurointi
Elokuva on säilynyt Torinon Kansallisen elokuvamuseon kokoelmissa. Alkuperäisestä 190 (tai 97 ) metrin pituudesta on jäljellä 84 (tai 115 ) metriä. Restaurointi on nähtävissä museon Vimeo-sivustolla.
Viljo Parvio
Viljo Ilmari Parvio, vuoteen 1919 Pehrsson (12. joulukuuta 1909 Naantali – 3. maaliskuuta 2003 Heinola) oli suomalainen metsänhoitaja, virkamies, järjestöjohtaja ja yksityismetsätalouden asiantuntija, joka sai metsäneuvoksen arvonimen.